section_heading: NBA
paragraph_text: Nakon što se 2003. John Stockton umirovio i Karl Malone napustio Utah te otišao u Los Angeles Lakerse, Kiriljenko je postao vođom momčadi. Odigrao je 78 utakmica (od mogućih 82) i predvodio momčad do omjera 42-40. Utah Jazz je zbog jedne utakmice (jedna pobjeda za ulazak u doigravanje) propustio doigravanje, te su završili na 9. mjestu na Zapadnoj konferenciji iza Denver Nuggetsa. Kiriljenko je u glasovanju za obrambenog igrača godine završio na petom mjestu, dok je u glasovanju za igrača koji je najviše napredovao završio na četvrtom mjestu. Dobio je priznanje u All-Defensive drugu petorku, te je predvodio Jazzere u mnogim statističkim kategorijama: poenima, skokovima, blokadama, ukr. loptama i slob. bacanjima.